|  |
| --- |
| GRBMREPUBLIKA HRVATSKASISAČKO-MOSLAVAČKA ŽUPANIJAOPĆINA VELIKA LUDINAOPĆINSKO VIJEĆEKLASA: 361-07/24-01/\_\_\_URBROJ: 2176-19-02-24-\_\_\_Velika Ludina, \_\_\_\_\_\_\_2024. Na temelju članka 17. stavka 1. Zakona o ublažavanju i uklanjanju posljedica prirodnih nepogoda (N.N. 16/19) i članka 34. Statuta Općine Velika Ludina („Službene novine Općine Velika Ludina“ broj: 3/22 i 5/22), Općinsko vijeće Općine Velika Ludina na svojoj 31. sjednici održanoj \_\_\_\_\_\_\_2024. godine donosi slijedeću**O D L U K U****I** Donosi se Plan djelovanja u području prirodnih nepogoda Općine Velika Ludina za 2025. godinu (u daljnjem tekstu: Plan).Sastavni dio ove odluke je Plan. **II** Ova Odluka stupa na snagu osmog dana od dana objave u „Službenim novinama Općine Velika Ludina“.OPĆINSKO VIJEĆE OPĆINE VELIKA LUDINA   Predsjednik: Vjekoslav Kamenščak  |
| PLAN DJELOVANJA U PODRUČJU PRIRODNIH NEPOGODA ZA 2025.GODINU |
| Općina Velika Ludina |

Velika Ludina, studeni 2024.

Sadržaj

[1 Uvod 1](#_Toc84422536)

[2 Potencijalne ugroze na području Općine Velika Ludina 3](#_Toc84422537)

[2.1 Ugroze prema Zakonu 3](#_Toc84422538)

[2.2 Ugroze na području Općine Velika Ludina 3](#_Toc84422539)

[2.2.1 Potres 4](#_Toc84422540)

[2.2.2 Epidemija i pandemija 6](#_Toc84422541)

[2.2.3 Požar 7](#_Toc84422542)

[2.2.4 Suša 8](#_Toc84422543)

[2.2.5 Poplava 9](#_Toc84422544)

[2.2.6 Mraz 10](#_Toc84422545)

[2.2.7 Tuča 11](#_Toc84422546)

[2.2.8 Olujni i/ili orkanski vjetar 12](#_Toc84422547)

[2.2.9 Klizanje i odronjavanje zemljišta 14](#_Toc84422548)

[3 Popis mjera i nositelja mjera u slučaju nastajanja prirodne nepogode 15](#_Toc84422549)

[3.1 Mjere zaštite za vrijeme trajanja ekstremnih prirodnih uvjeta 15](#_Toc84422550)

[3.2 Mjere u slučaju nastajanja prirodne nepogode 15](#_Toc84422551)

[3.3 Provedba mjera na razini jedinica lokalne samouprave 16](#_Toc84422552)

[3.4 Raspodjela i dodjela sredstava pomoći za ublažavanje i djelomično uklanjanje posljedica prirodnih nepogoda 21](#_Toc84422553)

[4 Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva 22](#_Toc84422554)

[5 Ostale mjere koje uključuju suradnju s nadležnim tijelima (županija, ministarstvo, stručnjak za područje prirodnih nepogoda 23](#_Toc84422555)

[6 Zaključak 24](#_Toc84422556)

[7 Prilozi 25](#_Toc84422557)

# Uvod

Temeljem Zakona o ublažavanju i uklanjanju posljedica prirodnih nepogoda (NN 16/19) regulira se planiranje sustava reagiranja u izvanrednim događajima uzrokovanim prirodnim nepogodama na regionalnoj i lokalnoj razini. Uz utvrđivanje načina pravovremenog poduzimanja preventivnih mjera, poseban se naglasak pritom usmjerava se ublažavanje i djelomično uklanjanje posljedica prirodne nepogode. Sve jedinice lokalne i regionalne samouprave dužne su izraditi Plan djelovanja u području prirodnih nepogoda.

Temeljem članka 14. stavak 2. točka 8. općinsko povjerenstvo za procjenu šteta od prirodnih nepogoda izrađuju Plan djelovanja u području prirodnih nepogoda te ga, temeljem članka 17. predstavničko tijelo jedinice lokalne i područne (regionalne) samouprave do 30. studenog tekuće godine donosi za sljedeću kalendarsku godinu radi određenja mjera i postupanja djelomične sanacije šteta od prirodnih nepogoda. Ovaj plan donosi se za razdoblje **2025. godine**.

Nositelji provedba mjera iz ovoga Plana su:

1. Povjerenstvo za procjenu šteta od prirodnih nepogoda Općine Velika Ludina

2. Načelnik Općine Velika Ludina

3. Jedinstveni upravni odjel Općine Velika Ludina

Izvršno tijelo jedinice lokalne i područne (regionalne) samouprave podnosi predstavničkom tijelu jedinice lokalne i područne (regionalne) samouprave, do 31. ožujka tekuće godine, izvješće o izvršenju plana djelovanja za proteklu kalendarsku godinu.

Svrha Plana djelovanja u području prirodnih nepogoda je određenje postupanja nadležnih tijela, te određivanje mjera i postupanja djelomične sanacije šteta od prirodnih nepogoda koje su navedene u Zakonu o ublažavanju i uklanjanju posljedica prirodnih nepogoda (NN 16/19).

Zakonom o ublažavanju i uklanjanju posljedica od prirodnih nepogoda (NN 16/19) propisan je obvezan sadržaj Plana:

1. popis mjera i nositelja mjera u slučaju nastajanja prirodne nepogode

2. procjene osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva

3. sve druge mjere koje uključuju suradnju s nadležnim tijelima iz ovoga Zakona i/ili drugih tijela, znanstvenih ustanova i stručnjaka za područje prirodnih nepogoda

Prirodnom nepogodom smatraju se: potres, olujni i orkanski vjetar, požar, poplava, suša, tuča, kiša koja se smrzava u dodiru s podlogom, mraz, izvanredno velika visina snijega, snježni nanos i lavina, nagomilavanje leda na vodotocima, klizanje, tečenje, odronjavanje i prevrtanje zemljišta, te druge pojave takva opsega koje, ovisno o mjesnim prilikama, uzrokuju bitne poremećaje u životu ljudi na određenom području.

Prirodna nepogoda može se proglasiti ako je vrijednost ukupne izravne štete najmanje 20 % vrijednosti izvornih prihoda jedinice lokalne samouprave za prethodnu godinu ili ako je prirod (rod) umanjen najmanje 30 % prethodnog trogodišnjeg prosjeka na području jedinice lokalne samouprave ili ako je nepogoda umanjila vrijednost imovine na području jedinice lokalne samouprave najmanje 30 %.

# Potencijalne ugroze na području Općine Velika Ludina

## Ugroze prema Zakonu

Na temelju članka 3. Zakona o ublažavanju i uklanjanju posljedica od prirodnih nepogoda (NN 16/19) prirodnom nepogodom smatraju se:

1. Potres

2. Olujni i orkanski vjetar

3. Požar

4. Poplava

5. Suša

6. Tuča, kiša koja se smrzava u dodiru s podlogom

7. Mraz

8. Izvanredno velika visina snijega

9. Snježni nanosi i lavina

10. Nagomilavanje leda na vodotocima

11. Klizanje, tečenje, odronjavanje i prevrtanje zemljišta

12. Druge pojave takvog opsega koje ovisno o mjesnim prilikama, uzrokuju bitne poremećaje u životu ljudi na određenom području.

Štetama od prirodnih nepogoda ne smatraju se one štete koje su namjerno izazvane na vlastitoj imovini te štete koje su nastale zbog nemara i/ili zbog nepoduzimanja propisanih mjera zaštite.

## Ugroze na području Općine Velika Ludina

Temeljem važeće dokumentacije iz Zakona o sustavu civilne zaštite (NN 82/15, 118/18, 31/20, 20/21, 114/22) i Zakona o ublažavanju i uklanjanju posljedica od prirodnih nepogoda (NN 16/19) na području Općine moguće su sljedeće ugroze:

1. Potres

2. Epidemija i pandemija

3. Požar

4. Suša

5. Poplava

6. Mraz

7. Tuča

8. Olujni i/ili orkanski vjetar

9. Klizanje i odronjavanje zemljišta

Sukladno tumačenju Ministarstva financija, ugroze koje se obrađuju u dokumentima civilne zaštite, te zaštite od požara, neće se dodatno obrađivati ovim Planom jer su mjere i postupci obrađeni sukladno dokumentaciji.

### Potres

Pojava potresa pripada skupini prirodnih rizika koji se ne mogu predvidjeti, a s određenom se vjerojatnošću mogu dogoditi u bilo kojem trenutku. Potres je elementarna nepogoda do kojeg dolazi uslijed pomicanja tektonskih ploča, a posljedica je podrhtavanje Zemljine kore zbog oslobađanja velike količine energije. Nastaju velikom brzinom, događaju se u bilo koje doba i bez upozorenja. Potresi su vjerojatno najveći uzrok smrtnosti uzrokovane prirodnim katastrofama. Budući da potrese nije moguće spriječiti, provođenje mjera za ublažavanje posljedica potresa i pripremljenost društvene zajednice u slučaju njegove pojave od iznimne su važnosti. Posljedice pojave jakog potresa mogu obuhvatiti oštećenja ili rušenje svih vrsta postojećih građevina, među kojima posebnu pozornost treba usmjeriti na stambene zgrade, vrijednu kulturno-spomeničku baštinu, objekte od posebne važnosti i industrijske objekte, te kritične točke prometne i komunalne infrastrukture. Moguća pojava potresa mora se povezati sa značajnom izravnom i neizravnom štetom na imovini, uz opasnost od ozbiljnih ozljeda i mogućeg gubitka ljudskih života. Posljedično, potres u naseljenom području, posebice ako se radi o regionalnom središtu ili području od strateške važnosti (primjerice za turizam), može izazvati potpuni poremećaj gospodarskih i društvenih odnosa u zajednici. Od mogućih posljedica zbog utjecaja na infrastrukturu i strateške objekte urbanog područja pogođenog potresom posebno treba istaknuti:

- Izravna oštećenja prometnica zbog podrhtavanja tla ili njihova neprohodnost zbog sekundarnih posljedica, primjerice odrona ili klizišta, mogu otežati prometnu povezanost i usporiti potrebne radnje neposredno nakon potresa (spašavanje i evakuaciju, raščišćavanje ruševina, pregled oštećenja građevina itd.).

- Oštećenje ili rušenje objekata koji predstavljaju kritične točke prometne infrastrukture, posebice mostova, nadvožnjaka, potpornih zidova itd. mogu prekinuti važne prometne tokove.

- Oštećenja industrijskih objekata uz izravne troškove zbog oštećenja građevina i opreme mogu zbog odgode spremnosti za rad uključivati dodatne posljedice za zaposleno stanovništvo i gospodarstvo u cjelini, a u pojedinim slučajevima moguće su i dugoročne posljedice zbog potencijalnih opasnosti za okoliš.

- Prekidi u telekomunikacijskoj mreži zbog oštećenja stanovništvu i hitnim službama mogu otežati komunikaciju, a oštećenja strujne mreže i komunalne infrastrukture mogu usporiti radove hitnih službi i povećati osjećaj nesigurnosti stanovništva.

- Opasnost od oštećenja bolnica i domova zdravlja s odgovarajućom zdravstvenom opremom može dodatno ugroziti najranjivije stanovništvo i otežati mogućnost osiguravanja dovoljnih kapaciteta za zbrinjavanje ozlijeđenih.

- Oštećenje javnih objekata društvene namjene može ugroziti sigurnost velikog broja ljudi i dugoročno utjecati na uobičajen odvijanje društvenih aktivnosti.

- Posebice treba obratiti pozornost na oštećenja vrtića, škole i visokoškolskih institucija, a oštećenje vjerskih objekata i kulturno-povijesne baštine može dovesti do nenadoknadivih gubitaka i dodatno demoralizirati stanovništvo.

- U slučaju oštećenja građevina u kojoj se odvijaju poslovi državne uprave postoji opasnost od zastoja u državnoj administraciji i narušavanja političke stabilnosti, a od posebnog je značaja sigurnost i raspoloživost hitnih službi, uključujući vatrogastvo i policiju.

Sažetak u tablici utjecaja na infrastrukturu otkriva da očekivane posljedice potresa mogu obuhvatiti sva područja društvene i gospodarske djelatnosti stanovništva te značajno utjecati na državno upravljanje i ljudske živote. Prostor Sisačko-moslavačke županije može se podijeliti u tri geografske cjeline: a) gorska područja (područja Zrinske, Trgovske, Petrove te dijelova Moslavačke gore), b) brdskobrežuljkasta područja (Banovina, Moslavina, Vukomeričke gorice i Psunj), c) područja riječnih dolina, terasa i naplavnih ravni (ravnice Posavine i Pokuplja). U geološkom smislu, prostor Sisačko-moslavačke županije najvećim dijelom čine holocenske i neogenske naslage. To su prostori sedimentnih naslaga koje su nastale u mlađem geološkom razdoblju. Naslage nastale u holocenu na području Sisačko-moslavačke županije najčešće su rezultat fluviodenudacijskih aktivnosti rijeka, dok su područja neogenskih naslaga nešto starija i karakterizira ih veća debljina sedimenata a pripadaju području Moslavine i Banovine. Složenije geološke građe su područja Zrinske gore, Petrove gore, Moslavačke gore i Trgovske gore. Na tim područjima prevladavaju stare magmatske stijene paleozojske starosti, prekrivene sedimentima iz mlađih geoloških razdoblja mezozoika i kvartara (paleogeni i neogenisedimenti). Na području Zrinske gore prevladavaju paleogene naslage (eocenski fliš), te dijelovi magmatsko-sedimentnog sklopa jurske i donjo-kredske starosti. Na području Petrove gore gornjo-paleozojske naslage (iz razdoblja devona) su obrubljene mezozojskim (mlađim trijaskim) sedimentima, kao i na području Trgovske gore. Područje Moslavačke gore karakterizira inače izvanredno pokriveni tereni s malo otvorenih izdanaka. Najveće površinsko rasprostiranje imaju nanosi lesa, dok se granitne stijene i sedimenti neogena mogu samo fragmentarno izdvojiti u dubljim jarcimai usjecima puteva. Geomorfološke karakteristike terena ocrtava tektonski izlomljena masa kristalinskih stijena izrazito blokovske građe na kojoj kao tanji pokrov transgresivno leže tektonski i eroziono reducirane naslage miocena i pliocena, te nanosi kvartara. Jasno je izražena horstna građa masiva sjeverozapadnog dijela Moslavačke gore u odnosu na dolinu Česme kao graničnog prostora bazena savske potoline. Na širem području Vrtlinske ističu se tri osnovna tipa rasjeda koji daju osnovno obilježje morfostrukturnom sklopu rubnog područja. Inače najoštriji dinaridski pravac SZ-JI isprekidan je i maskiran kasnijim pokretima. Više se ističu vertikalni rasjedi pravca SI-JZ i rasjedi pružanja ISI-ZJZ. Ovi tektonski elementi produžuju se i reflektiraju prema zapadu u utonuli paleoreljef zapadnog dijela savske potoline. Seizmičnost na području Općine prema potresnoj karti je do maksimalno VII° MCS ljestvice. Seizmičnost se prikazuje na sljedeće načine. Jedan način je opisivanje intenziteta potresa (mjera učinka potresa na ljude i objekte) i prikazuje se preko Mercalli-Cancani-Sieberg (MCS) ljestvice koja ima 12 stupnjeva te također prema Europskoj makro seizmičkoj ljestvici EMS-98 koja također ima 12 stupnjeva. Drugi način opisivanja je jačina potresa preko magnitude potresa (mjera energije oslobođene tijekom potresa) i prikazuje se preko Richterove ljestvice koja ima 10 stupnjeva.

### Epidemija i pandemija

Virus ili gripe uzrokuje svake godine veći ili manji pobol stanovništva pretežito u zimskom periodu u obliku epidemije. Bolest se manifestira teškim općim simptomima i pretežito respiratornim smetnjama i razvojem eventualnih komplikacija pa čak i smrtnim ishodom. Bolest traje desetak dana, ponekad i duže. Pacijent tijekom bolesti nije radno sposoban. Svake 2-3 godine dolazi do selekcije sojeva koji se dovoljno razlikuju od virusa na koji u stanovništvu postoji visoka razina kolektivnog imuniteta, te su sposobni uzrokovati epidemiju među stanovništvom. Tipične epidemije gripe uzrokuju porast incidencije pneumonije, što se očituje većim brojem hospitalizacija i smrtnosti. Starije osobe i osobe s kroničnim bolestima najsklonije su razvoju komplikacija gripe, kao i dojenčad. Zdravstveni sustav ima ključnu ulogu u epidemiološkom, kliničkom i virološkom praćenju gripe na temelju kojeg donosi i provodi protuepidemijske mjere i liječenje kojima će se smanjiti rizik od širenja pandemijskog virusa te time smanjiti morbiditet i mortalitet. Različite strukture nezdravstvenog sustava osiguravaju tijekom pandemije funkcioniranje javnih službi (opskrba energijom, transport, snabdijevanje hranom) kako bi se smanjio utjecaj na zdravstveni sustav, gospodarstvo i društvo u cjelini. Ozbiljnost događaja pandemije kao i posljedični događaji uvelike ovise o pitanjima koje svaka pandemija postavlja:

a) Koliko učestalo se pojavljuju novi slučajevi

b) Koje grupe ljudi će teže i ozbiljnije oboliti ili imaju veći rizik za umiranje

c) Koji oblici oboljenja i posljedičnih komplikacija su viđeni u trenutku pojave

d) Da li je virus influence osjetljiv na antiviralnu terapiju

e) Koliko će uopće po procjeni ljudi oboljeti od gripe

f) Kakav će biti utjecaj na zdravstveni sektor u cjelini uključujući i cjelokupni angažman kompletnog zdravstvenog sustava koji ima.

S obzirom na broj osoba oboljelih i umrlih od gripe, kao i broj osoba koje će koristiti zdravstvene resurse, dolazi do pojačanog pritiska na zdravstvene i socijalne službe, pa je potrebno osigurati organizacijske prilagodbe sukladno postojećim planovima korištenja kapaciteta potrebnih za povećan priliv oboljelih osoba. U trenutku pandemijskog vrhunca smještaj u bolnicama oboljelih od gripe je kapacitetom ograničen, pa je potreban dodatni smještajni kapacitet u drugim ustanovama poput umirovljeničkih domova, dječjih vrtića, škola, hotela i sličnih objekata. Nadalje, posljedice pandemije gripe obuhvaćaju i sve aspekte proizašle iz provedbe protuepidemijskih mjera koji se odnose na socijalne navike stanovništva poput restrikcije putovanja, zatvaranja granice za putovanja, zatvaranja škola i drugih ustanova te izračun posljedičnih šteta ovakvih događaja također treba uzeti u obzir.

**Mjere civilne zaštite**

Plan djelovanja u području prirodnih nepogoda označava blisku poveznicu sa sustavom civilne zaštite te djelovanjem operativnih snaga u sustavu civilne zaštite. Sustav civilne zaštite obuhvaća mjere i aktivnosti (preventivne, planske, organizacijske, operativne, nadzorne i financijske) za sprječavanje nastanka i uklanjanje posljedica velikih nesreća i katastrofa te dr..

Mjere civilne zaštite su jednokratni postupci i zadaće koje provode svi sudionici u sustavu civilne zaštite na svim razinama spašavanja života i zdravlja građana, materijalnih i kulturnih dobara i okoliša i to: uzbunjivanje i obavješćivanje, evakuacija, zbrinjavanje, sklanjanje, spašavanje, prva pomoć, KBRN zaštita, asanacija (humana, animalna, asanacija terena) zaštita životinja i namirnica životinjskog porijekla te zaštita bilja i namirnica biljnog porijekla.

Zakonom o sustavu civilne zaštite (''Narodne novine'', broj 82/15, 118/18, 31/20) kao jedna od mjera je prepoznata asanacija terena koja označava skup organiziranih i koordiniranih tehničkih, zdravstvenih i poljoprivrednih mjera i postupaka radi uklanjanja izvora širenja društveno opasnih bolesti.

### Požar

Požar otvorenog prostora, pri čemu se prije svega misli na požare raslinja i šuma, složena su pojava u kojoj se isprepliću različita termodinamička i aerodinamična događanja. Na njih značajno utječe konfiguracija terena kojim se požar kreće, karakteristike vegetacije koja gori te lokalni meteorološki uvjeti na mjestu požarišta.

Opasnost od požara pridonosi karakterističan loš raspored godišnjih oborina i učestale pojave ljetnih suša. Od požara mogu biti ugrožene šumske površine, nacionalni parkovi, parkovi prirode i poljoprivredne površine. Požari raslinja i šuma nastaju kao uzročno posljedična veza klimatskih čimbenika, stanja gorivog materijala (vlažnost, vrste biljnog pokrova i količina drvne i druge biomase) i ljudske aktivnosti. Požari živog i mrtvog goriva na otvorenom prostoru na površinama šumskog, poljoprivrednog i ostalog neobrađenog i zapuštenog zemljišta, generiraju velike poremećaje cijelog ekosustava i narušavaju općekorisne funkcije šuma. To rezultira teško nadoknadivim gospodarskim štetama, velikim troškovima obnove te drugim posrednim i neposrednim gubicima. Takvi požari su destabilizatori biološke i krajobrazne raznolikosti i kontaminiraju zrak na užem prostoru, ali i uzrokuju dugoročne štete emisijom ugljičnog dioksida. Gašenje požara raslinja uvjetuje značajan angažman resursa što iziskuje dodatna financijska sredstva svake godine.

**Mjere zaštite od požara**

Zakonom o zaštiti od požara (''Narodne novine'', broj 92/10 i 114/22) uređen je sustav zaštite od požara. U cilju zaštite od požara, Zakonom o zaštiti od požara, propisano je poduzimanje organizacijskih, tehničkih i drugih mjera i radnji za:

* otklanjanje opasnosti od nastanka požara,
* rano otkrivanje, obavješćivanje te sprječavanje širenja i učinkovito gašenje požara,
* sigurno spašavanje ljudi i životinja ugroženih požarom,
* sprječavanje i smanjenje štetnih posljedica požara,
* utvrđivanje uzroka nastanka požara te otklanjanje njegovih posljedica.

Zaštitu od požara provode, osim fizičkih i pravnih osoba i pravne osobe te udruge koje obavljaju vatrogasnu djelatnost i djelatnost civilne zaštite, Grad Osijek te Osječko-baranjska županija.

Svaka fizička i pravna osoba odgovorna je za neprovođenje mjera zaštite od požara, izazivanje požara, kao i za posljedice koje iz toga nastanu.

### Suša

Suša je prirodna pojava, elementarna nepogoda koja je primarno vezana uz deficit oborine kroz dulje vremensko razdoblje u odnosu na prosječne oborinske prilike na određenom području. Sušu definira i povećana temperatura zraka u odnosu na prosječne temperaturne prilike na određenom području. Opskrba vodom je definirana meteorološkim uvjetima, a potražnja uključuje ekosustave i ljudske aktivnosti. Za poljodjelstvo mogu biti opasne suše koje nastanu u vegetacijskom razdoblju, dok ljetne suše na Jadranu pogoduju širenju šumskih požara. Nedostatak oborina u duljem vremenskom razdoblju može, s određenim faznim pomakom, uzrokovati i hidrološku sušu koja se očituje smanjenjem površinskih i dubinskih zaliha vode. Meteorološka suša definirana je kao deficit oborina u određenom vremenskom razdoblju. Agrometorološka suša je uzrokovana manjkom vode u površinskom sloju tla. Hidrološka suša je definirana smanjenim protokom vode u rijekama te nižim razinama vode u jezerima i u podzemnim bunarima. Procesi isušivanja tla se mogu događati u mjestima s velikom ili malom količinom oborina.

Opadanje biološkog potencijala područja može se smatrati jednom od posljedica isušivanja tla. Nekoliko važnijih ljudskih aktivnosti koji utječu na stanje tla su kriva obrada tla, loše navodnjavanje tla, pretjerana sječa šuma i stočarstvo. Isušivanje područja može doprinijeti promjeni albeda zemljine površine, a ta promjena može imati utjecaja na lokalne i regionalne oborinske procese. Tijekom normalnog oborinskog razdoblja negativne posljedice ljudskog djelovanja nisu jasno zamijećene, no dolaskom sušnog razdoblja one postaju jasno vidljive. Suša se događa polako, rijetko izaziva brze i dramatične gubitke u ljudskim životima ali zbog pojave može uzrokovati glad kao direktnu posljedicu. Gubici u ljudskoj i životinjskoj populaciji ponekad su drastičniji od bilo koje druge prirodne katastrofe. Zbog klimatskih promjena dolazi do promjene u oborinskom režimu koje su dosada bile nešto slabije izražene, s općim trendom smanjivanja ukupnih oborina u obalnom području. Istovremeno, regionalne klimatske projekcije za sljedećih nekoliko desetljeća predviđaju smanjenje oborina u ljetnom i jesenskom razdoblju.

**Preventivne mjere radi umanjenja posljedica prirodne nepogode**

U preventivnim mjerama i smanjenju eventualnih šteta potrebno je sagledati mogućnost izgradnje sustava navodnjavanja okolnih poljoprivrednih površina u smislu da stanovnici Općine na svoje poljoprivredne površine postave vodene pumpe kako bi sami navodnjavali svoje poljoprivredne površine te time spriječili uništavanje poljoprivrednih kultura za vrijeme sušnih razdoblja.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice suše.

### Poplava

Obrana od poplava u Republici Hrvatskoj regulirana je kroz zakonsku regulativu prvenstveno kroz Zakon o vodama i Zakon o financiranju vodnoga gospodarstva te druge zakonske i podzakonske akte. Na teritoriju Republike Hrvatske za operativne aktivnosti preventivne, redovite i izvanredne obrane od poplava, kroz izgradnju vodnih građevina za obranu od poplava, održavanje postojećeg sustava obrane od poplava te organizaciju operativne obrane od poplava na terenu, nadležne su Hrvatske vode zajedno s resornim ministarstvom, odnosno Upravom vodnog gospodarstva. U cilju prepoznavanja, boljeg i učinkovitijeg upravljanja rizicima od nastanka potencijalnih velikih nesreća i katastrofa te smanjenja i ublažavanja potencijalnih šteta od njihovog nastanka, u nastavku se obrađuje Procjena rizika od poplava izazvanih izlijevanjem kopnenih vodenih tijela. Poplave su prirodni fenomeni čije se pojave ne mogu izbjeći, ali se poduzimanjem različitih preventivnih građevinskih i negrađevinskih mjera rizici od poplavljivanja mogu smanjiti na prihvatljivu razinu. Poplave su među opasnijim elementarnim nepogodama i na mnogim mjestima mogu uzrokovati gubitke ljudskih života, velike materijalne štete, devastiranje kulturnih dobara i ekološke štete. Poplave su prirodni fenomeni koji se rijetko pojavljuju i čije se pojave ne mogu izbjeći, ali poduzimanjem različitih preventivnih građevinskih i ne građevinskih mjera, rizici od poplavljivanja mogu se smanjiti na prihvatljivu razinu. Poplave su među opasnijim elementarnim nepogodama i mogu uzrokovati gubitke ljudskih života, velike materijalne štete, devastiranje kulturnih dobara i ekološke štete. Na području Općine nalaze se rijeka Česma i potok Ludinica. Prema podacima Hrvatskih voda, stanje vodnog tijela, lateralnog kanala Ludinica i vodotoka Peščenica je dobro do vrlo dobro, vodotoka Česme (u koji se ulijeva kanal Ludinica) umjereno do dobro, lateralnog kanala Vlahinička umjereno do vrlo dobro, dok je ukupno stanje grupiranog podzemnog vodnog tijela (kemijsko i količinsko) dobro. S obzirom da se vodotok ulijeva u Česmu čije je stanje vodnog tijela nešto lošije od Ludinice, na mjestu dotoka se također može smanjiti kvaliteta vode. Hrvatske vode provode redoviti monitoring u koji su uključena predmetna vodna tijela te su dužna u slučaju smanjenja kvalitete vodnog tijela, primijeniti odgovarajuće mjere za poboljšanje njihova stanja. Utjecaj na vodotok Vlahinička i Peščenica se ne očekuje. Nizinski predjeli uz rijeku Česmu zahtijevali su velike radove na zaštiti od poplava. Tako su već 1954. godine započeli intenzivni radovi na regulaciji rijeke Česme, koji su trajali deset godina. Izgradnja nasipa nije bila unificirana već diktirana potrebnom zaštitom zaobalja odnosno objekata koje se štitilo u zaobalju.

**Mjere obrane od poplava**

Operativno upravljanje rizicima od poplava i neposredna provedba mjera obrane od poplava utvrđeno je Državnim planom obrane od poplava (''Narodne novine'', broj 84/10), kojeg donosi Vlada RH, Glavnim provedbenim planom obrane od poplava (ožujak 2018.), kojeg donose Hrvatske vode. Svi tehnički i ostali elementi potrebni za upravljanje redovnom i izvanrednom obranom od poplava utvrđuju se Glavnim provedbenim planom obrane od poplava i provedbenim planovima obrane od poplava branjenih područja. Navedeni planovi su javno dostupni na internetskim stranicama Hrvatskih voda. Državnim planom obrane od poplava uređuju se: teritorijalne jedinice za obranu od poplava,  stupnjevi obrane od poplava, mjere obrane od poplava (uključivo i preventivne mjere), nositelje obrane od poplava,  upravljanje obranom od poplava (s obvezama i pravima rukovoditelja obrane od poplava), sadržaj provedbenih planova obrane od poplava sustav za obavješćivanje i upozoravanje i sustav veza, mjere za obranu od leda na vodotocima.

Obveze Državnog hidrometeorološkog zavoda su prikupljanje i dostava podataka, prognoza i upozorenja o hidrometeorološkim pojavama od značenja za obranu od poplava,  upute za izradu izvještaja o provedenim mjerama obrane od poplava, kartografski prikaz granica branjenih područja.

### Mraz

Mraz je meteorološka pojava koja nastaje pri tlu u vedrim noćima i pri slabijem vjetru, kad uz hladno tlo prizemni sloj zraka pri temperaturi nižoj od 0˚C izravno prijeđe iz vodene pare u led (depozicija). Najčešće se javlja po dolinama u koje se slijeva hladan zrak s okolnih obronaka. Iščezava nakon izlaska Sunca, kad se tlo i sloj zraka uz tlo zagriju. Mraz se pojavljuje u zoru, kada ima dovoljno vlage u zraku i dolazi do pada temperature. Ovisno o padu temperature mraz može biti slab, umjeren, jak i vrlo jak. Prvi jesenski mrazovi uglavnom su slabi do umjereni. Kasnije dolazi do pojave jakih i vrlo jakih mrazova. Pojedine biljne vrste podnose slabe mrazove ili nisu otporne na jake ili vrlo jake pojave. Mraz se pojavljuje u zoni rizosfere (područje korijena), i riječ je o jakim i vrlo jakim mrazovima. Slabi i umjereni mrazovi uglavnom se vide na nadzemnom djelu biljaka. Reljefno gledano mraz se pojavljuje u tzv. mrazištima. To su udubljenja u reljefu gdje dolazi do pada temperature u zoru te do pojave mraza. Kod slabih mrazova dolazi do oštećenja zelenih nezaštićenih dijelova. Takvu pojavu biljke prepoznaju kao stres, što dovodi do pada otpornosti. Ako su biljke na vrijeme pripremljene te su povukle biljne sokove na vrijeme, mraz nema nepovoljno djelovanje. Kod pojave slabih i umjerenih mrazova dolazi do oštećenja zelenih dijelova biljaka, što ne dovodi do velikih problema za biljke. Kod pojave jakih i vrlo jakih dolazi do oštećenja tkiva, što može izazvati značajna oštećenja na deblu, granama, krošnji i sl. Prilikom smrzavanja tla dolazi do odumiranja korijena i „izbacivanja“ korijena ako biljka nije prilagođena na takve uvjete.

**U 2024. prijavljeno je bilo 826.936,39 eura štete od prirodne nepogode mraza na području Općine.**

**Preventivne mjere radi umanjenja posljedica prirodne nepogode**

U preventivno djelovanje prije svega spada izrada staklenika ili plastenika čime se zaštićuju nasadi i urod od posljedica mraza. Kod većih gospodarstvenika, kao i na područjima koja se ne mogu štititi plastenicima preventivno ulaganje je osiguranje uroda i nasada od posljedica mraza kod osiguravajućih društva što se može djelomično osigurati i iz fondova EU.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice mraza.

### Tuča

Područje Hrvatske nalazi se u umjerenim geografskim širinama gdje je pojava tuče i sugradice relativno česta. Tuča je kruta oborina sastavljena od zrna ili komada leda, promjera većeg od 5 do 50 mm i većeg. Elementi tuče sastavljeni su od prozirnih i neprozirnih slojeva leda. Tuča pada isključivo iz grmljavinskog oblaka Cumulonimbusa, a najčešća je u toplom dijelu godine. Sugradica je isto kruta oborina sastavljena od neprozirnih zrna smrznute vode, okruglog oblika, veličine između 2 i 5 mm, a pada s kišnim pljuskom. Na meteorološkim stanicama bilježi se uz tuču i sugradicu pojava ledenih zrna u hladnom dijelu godine. Ledena zrna su smrznute kišne kapljice ili snježne pahuljice promjera oko 5 mm koje padaju pri temperaturi oko ili ispod 0°C. Pojave tuče, sugradice i ledenih zrna zajedničkim imenom zovu se kruta oborina. Svojim intenzitetom nanose velike štete pokretnoj i nepokretnoj imovini, kao i poljoprivredi. Tuču uglavnom proizvode oblaci kumulonimbusi i to na prednjoj fronti olujnog sustava. Pri takvim olujama, ulazne struje zadržavaju kišu sprečavajući je da pada na zemlju. Ako oblak sadrži dovoljno pothlađenih kapi vode one se nakupljaju pod pritiskom ledene kuglice, dok je pri dnu oblaka ponovo ne zateče ulazna struja. Proces se ponavlja dok gromada grada ne postane dovoljno teška da je struje ne mogu više zadržavati u zraku te pada na zemlju.

**Preventivne mjere radi umanjenja posljedica prirodne nepogode**

U preventivno djelovanje prije svega spada nabavka mreža protiv tuče čime se zaštićuju nasadi i urod od posljedica tuče. Kod većih gospodarstvenika, kao i na područjima koja se ne mogu štititi mrežama preventivno ulaganje je osiguranje uroda i nasada kod osiguravajućih društva od posljedica tuče.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice olujnog i orkanskog nevremena s tučom.

### Olujni i/ili orkanski vjetar

Olujni i/ili orkanski vjetar, udružen s velikom količinom oborine ili čak i tučom, osim što stvara velike štete na imovini, poljoprivrednim i šumarskim dobrima, raznim građevinskim objektima, u prometu te tako nanosi gubitke u gospodarstvu, ugrožava i često puta odnosi ljudske živote. Mjereni podaci vjetra pomoću električnog ili digitalnog anemografa (brzina i smjer vjetra te maksimalni udari vjetra) u meteorološkoj službi prikupljaju se u relativno rijetkoj mreži točaka. Postojeća mreža mjernih točaka odabrana je tako da omogućuje dobivanje općih karakteristika strujanja većih razmjera na visini od 10 m iznad tla. Međutim, reprezentativnost vrijednosti u nekoj točki za šire područje ovisi o konfiguraciji terena, hrapavosti terena i blizini zaklona oko anemografa. Za nadopunu vjetrovnog režima na meteorološkim postajama motritelji i opažaju smjer i jačinu vjetra. Jačina vjetra procjenjuje se vizualno prema učincima vjetra na predmetima u prirodi u tri klimatološka termina (7, 14 i 21 sat) i izražava se u stupnjevima Beaufortove ljestvice. Ona sadrži od 0 do 12 Bf (bofora) kojima su pridružene odgovarajuće srednje brzine vjetra.

|  |  |  |  |
| --- | --- | --- | --- |
| Stupanj Beauforta | OPIS | (m/s) | km/h |
| 0 | tišina | 0.0-0.2 | < 1 |
| 1 | lagan povjetarac | 0.3-1.5 | 1-5 |
| 2 | povjetarac | 1.6-3.3 | 6-11 |
| 3 | slab vjetar | 3.4-5.4 | 12-19 |
| 4 | umjeren vjetar | 5.5-7.9 | 20-28 |
| 5 | umjereno jak vjetar | 8.0-10.7 | 29-38 |
| 6 | jak vjetar | 10.8-13.8 | 39-49 |
| 7 | vrlo jak vjetar | 13.9-17.1 | 50-61 |
| 8 | olujan vjetar | 17.2-20.7 | 62-74 |
| 9 | oluja | 20.8-24.4 | 75-88 |
| 10 | jaka oluja | 24.5-28.4 | 89-102 |
| 11 | orkanski vjetar | 28.5-32.6 | 103-117 |
| 12 | orkan | 32.7 i više | 118 i više |

Opasne hidrometeorološke pojave one koje se javljaju diskontinuirano (povremeno), i u pravilu predstavljaju opasnost po ljudske živote i rade velike materijalne štete. Nevrijeme je kompleksna vremenska pojava koja se manifestira jakim oborinama (često u obliku pljuskova), olujnim ili orkanskim vjetrom, jakim električnim izbijanjima, a nerijetko i tučom. U načelu, nevrijeme zahvaća mala područja i kratko traje.

Sukladno dostupnim podacima klimatske značajke za Veliku Ludinu obrađene su na osnovi meteoroloških podataka dobivenih mjerenjima i motrenjima na meteorološkoj postaji Sisak za razdoblje od 1984. do 2013. tj. za razdoblje od posljednjih trideset godina. Prema Koppenovoj klasifikaciji klime, nizinska Hrvatska spada u razred umjereno toplih kišnih klima, odnosno, tip umjereno tople vlažne klime, koju karakterizira podjednaka količina oborina tijekom cijele godine u širem rasponu od 500 do 1500 mm. U južnim područjima ljeta su vruća, s porastom geografske širine ljeta su umjereno vruća, a prema unutrašnjosti kontinenta godišnja temperaturna amplituda se povećava. Klima cijelog područja je umjereno kontinentalna s umjereno hladnim zimama, toplim ljetima te razmjerno povoljnim godišnjim rasporedom oborine. No, u pojedinim godinama mogu se javiti razdoblja suše ili pak razdoblja s visokim sadržajem oborine koja mogu smanjiti prinose svih, a napose jarih usjeva i drvenastih kultura.

Srednje mjesečne i godišnje temperature zraka za tridesetogodišnje razdoblje od 1984. do 2013. na području Siska detaljnije su opisana u nastavku teksta. Srednja godišnja temperatura zraka za Sisak, za navedeno razdoblje je 11,5 °C, što je za 0,5 °C više nego za razdoblje 1971. - 2000. Najhladnija godina s 9,9 °C bila je 1985., a najtoplija 2000. s 12,9 °C pa je godišnja amplituda 3,0 °C. Najhladniji mjesec je siječanj sa srednjom mjesečnom temperaturom od 0,7 °C, a najtopliji srpanj s 22,0 °C. Najtopliji mjesec u proteklih trideset godina bio je kolovoz 2003. sa 24,5 °C, a najhladniji siječanj 1985. sa -5,0 °C. Budući da je srednja godišnja temperatura 11,5 °C, praktički se topli dio godine i vegetacijsko razdoblje poklapaju i započinju početkom travnja, a završavaju krajem listopada. Prema podacima Agroekološke studije i programa razvitka poljoprivrede na području Sisačko-moslavačke županije, koja također obrađuje klimatske prilike na ovom području, kardinalna temperaturna točka od 5 °C ili biološki minimum za frigorifilne kulture, u prosjeku nastupa krajem prve dekade ožujka a završava u drugoj dekadi studenog ili u prosjeku 252 dana.

Srednja godišnja suma oborine u razdoblju 1984. - 2013. za područje Siska je 925 mm što je za 49 mm više nego u razdoblju 1975. -2005. Najmanje oborine palo je 2011., svega 554 mm, a najviše, 1 284 mm u 2010. pa je oborinska amplituda za navedeno razdoblje 730 mm. Jesenski maksimum je u rujnu, kada u prosjeku padne 100,3 mm, a proljetni u lipnju, kada padne 100,4 mm. Najmanje oborina padne u veljači, u prosjeku 48,1 mm s rasponom od 114,1 mm u 1988. do samo 4,5 mm u 1993. Najveća količina oborine u jednom danu pala je 31. srpnja 1996. kada je palo 114,6 mm.

Što se tiče čestine vjetrova, na području Županije najučestaliji su sjeverni, sjeveroistočni i jugozapadni vjetrovi. Najjači su sjeverni i sjever-sjeveroistočni vjetrovi koji mogu puhati i do 18,5 m/s, a najmanju brzinu imaju istočni i istok-jugoistočni vjetrovi. No, ti su vjetrovi vrlo rijetki, prosječna brzina njihovog puhanja je 2,5 m/s. Od pojave i brzine vjetra uvelike zavisi količina vlage u tlu i evaporacija, te transpiracija usjeva, odnosno evapotranspiracija. Stoga, pojava vjetra, njegova brzina i učestalost imaju veliki značaj za poljoprivrednu proizvodnju, naročito u uvjetima navodnjavanja. Jaki vjetrovi mogu prouzročiti oštećenja i polijeganje usjeva. Na području Općine do sada su samo zabilježeni olujni vjetrovi.

**Preventivne mjere radi umanjenja posljedica prirodne nepogode**

Kod planiranja i gradnje prometnica valja voditi računa o vjetru i pojavi ekstremnih zračnih turbulencija. Na prometnicama tj. na mjestima gdje vjetar ima jače olujne udare trebaju postavljati posebni zaštitni sistemi, tzv. vjetrobrani i posebni znakovi upozorenja.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje posljedica olujnog nevremena podrazumijevaju procjenu šteta i posljedica te sanaciju nastalih oštećenja i šteta (raščišćavanje, prevoženje srušenog i uništenog biljnog raslinja u naseljima i na prometnicama), pružanje prve pomoći unesrećenima ukoliko ih je bilo te sve ostale radnje kojima se smanjuju posljedice olujnog i orkanskog nevremena.

### Klizanje i odronjavanje zemljišta

Pojave klizišta pod utjecajem su geološke građe, geomorfoloških procesa, fizičkih procesa sezonskog karaktera (npr. oborine), te ljudskih aktivnosti (sječa vegetacije, način obrade tla, izgradnja cesta i dr.).

Nestabilnost tla koja se javlja je lokalnog značaja i ovisi o debljini rastresitog pokrivača i litološkom sastavu podloge.

Sa stajališta graditeljstva i životnog okoliša, proces klizanja u stijenama jedan je od najvažnijih egozdinamskih procesa, s ponekad katastrofalnim posljedicama. Nastaje u svim vrstama stijena, a rezultira pojavama koje se zovu klizišta. U osnovi, klizišta su pojave pomicanja površinskih dijelova terena ili tla na padinama – veće ili manje dubine, zbog čega su veoma opasna za sve građevine.

Do klizanja dolazi zbog popuštanja kohezijskih sila među česticama stijena i nedovoljnog trenja između njih.

**Preventivne mjere radi umanjenja posljedica prirodne nepogode**

U svrhu efikasne zaštite od klizišta na području postojećih te potencijalnih klizišta, u slučaju gradnje, propisati obavezu geološkog ispitivanja tla, te zabraniti izgradnju stambenih, poslovnih i drugih građevina na područjima potencijalnih ili postojećih klizišta.

**Mjere za ublažavanje i otklanjanje izravnih posljedica prirodne nepogode**

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode, pružanje prve pomoći unesrećenima ukoliko ih je bilo te sve ostale radnje kojima se smanjuju posljedice aktiviranja klizišta.

# Popis mjera i nositelja mjera u slučaju nastajanja prirodne nepogode

Opće mjere za ublažavanje i uklanjanje izravnih posljedica prirodnih nepogoda su:

1. Procjena štete i posljedica

2. Sanacija područja zahvaćenog nepogodom

3. Prikupljanje i raspodjela pomoći stradalom i ugroženom stanovništvu

4. Provedba zdravstveno i higijensko-epidemioloških mjera

5. Provedba veterinarskih mjera

6. Organizacija prometa i komunalnih usluga

Prirodne nepogode se uglavnom javljaju iznenada i ne nastaju uvijek štete istih razmjera i zbog toga je moguće provesti:

a) preventivne mjere radi umanjenja posljedica prirodne nepogode

Preventivne mjere obuhvaćaju: saniranje postojećih klizišta, uređivanje kanala i propusta uz prometnice, uređivanje korita potoka, rječica i rijeka, uređenje retencija, izgradnju barijera za sprečavanje odnošenja zemlje izvan poljoprivrednih površina, rušenje starih i trulih stabala, postavljanje zaštitnih mreža protiv tuče i sl.

b) mjere za ublažavanje i otklanjanje izravnih posljedica prirodne nepogode

Mjere za ublažavanje i otklanjanje izravnih posljedica prirodne nepogode podrazumijevaju procjenu šteta i posljedica; sanaciju nastalih oštećenja i šteta. Sanacija obuhvaća aktivnosti kojima se otklanjaju posljedice prirodne nepogode – pružanje prve pomoći unesrećenima ukoliko ih je bilo, čišćenje stambenih, gospodarskih i drugih objekata od nanosa mulja, šljunka, drveća i slično, odstranjivanje odronjene zemlje, mulja i šljunka s cesta i lokalnih putova, te sve ostale radnje kojima se smanjuju nastala oštećenja.

## Mjere zaštite za vrijeme trajanja ekstremnih prirodnih uvjeta

Jedinice lokalne, regionalne samouprave svojim planovima djelovanja civilne zaštite planiraju operativno postupanje u izvanrednim događajima uzrokovanih ekstremnim vremenskim uvjetima, zatim se provode pripreme, planiraju sredstva i ostvaruju sve potrebne pretpostavke za učinkovito reagiranje.

## Mjere u slučaju nastajanja prirodne nepogode

Mjere u slučaju nastajanja prirodne nepogode provode se organizirano na državnoj, regionalnoj i lokalnoj razini sukladno pravima i obvezama sudionika. U svrhu pravovremenog i učinkovitoga ublažavanje i uklanjanje izravnih posljedica i procjena štete od ekstremnih prirodnih uvjeta u pravilu se obavlja odmah ili u najkraćem roku.

## Provedba mjera na razini jedinica lokalne samouprave

**Preliminarna procjena šteta**

Jedinice lokalne, regionalne samouprave procjenjuju visinu štete od ekstremnih prirodnih uvjeta. Po nastanku same štete, Povjerenstvo za procjenu šteta provodi preliminarnu procjenu štete. U preliminarnoj procjeni štete nalazi se prvo priopćenje o šteti koje obuhvaća vrstu štete, opseg štete u vrijednostima i prirodnim pokazateljima prema području, imovini, djelatnosti, vremenu i uzrocima njezina nastanka te korisnicima i vlasnicima imovine. Uzimajući u obzir najmanju jedinicu procjene za fizičke osobe je domaćinstvo, a za pravne osobe šteta cjelovite pravne osobe, dok se troškovi iskazuju u teritorijalnoj jedinici u kojoj su i nastali. Troškovi obuhvaćaju sve izdatke za privremene mjere obrane, za spašavanje i zbrinjavanje stanovništva, stoke i drugih dobara za trajanja ili neposredno nakon nastanka ekstremnih prirodnih uvjeta, ili drugog uzroka koji je izazvao neposrednu (direktnu) štetu. Kod donošenja procjene štete, uvjet za nju samu ne mora biti proglašenje prirodne nepogode. Prvo priopćenje o šteti donosi Povjerenstvo u roku od osam dana od nastanka štete. Zatim Državno povjerenstvo na temelju tog prvog priopćenja prosuđuje potrebu žurnog postupka i nužnosti odobravanja novčane i druge pomoći uzimajući u obzir i mišljenje nadležnog ministarstva. Ukoliko posljedice štete ne zahtijevaju žurni postupak i odobrenje žurne pomoći, šteta se procjenjuje u redovitom postupku dodjele sredstava pomoći za ublažavanje i djelomično uklanjanje posljedica prirodnih nepogoda. Izvješće o načinjenoj šteti dostavlja se Državnom povjerenstvu za procjenu šteta od prirodnih nepogoda, kao i Povjerenstvu za procjenu šteta od prirodnih nepogoda županije, iako nije proglašena prirodna nepogoda.

**Donošenje Odluke o proglašenju prirodne nepogode**

Odluku o proglašenju prirodne nepogode na području Općinu donosi Župan na prijedlog Načelnika Općine.

**Prikupljanje prijava o šteti u jedinicu lokalne samouprave gdje je šteta nastala**

Jedinstveni upravni odjel na zahtjev Povjerenstva z procjenu šteta Općine putem javnog poziva a po proglašenju prirodne nepogode obavještava osobe na čijoj imovini je utvrđena šteta da prijavi štetu na imovinu Povjerenstvu putem propisnog obrasca. Navedeni javni poziv sadrži:

1. Datum donošenja Odluke o proglašenju prirodne nepogode

2. Rokove i način dostave obrasca prijave štete od prirodne nepogode

**Obrada podataka o šteti u jedinicu lokalne samouprave gdje je šteta nastala**

Po završetku roka od osam, iznimno dvanaest dana, Povjerenstvo za procjenu šteta od prirodnih nepogoda Općine utvrđuje i provjerava visinu štete od prirodne nepogode za područje Općine temeljem dostavljenih obrazaca od strane oštećenika.

**Prva prijava štete u Registar šteta**

Povjerenstvo za procjenu šteta od prirodnih nepogoda Općine unosi sve zaprimljene prve procjene štete u Registar šteta najkasnije u roku od petnaest dana od dana donošenja Odluke o proglašenju prirodne nepogode.

Prijava prve procjene štete sadržava:

1. datum donošenja Odluke o proglašenju prirodne nepogode i njezin broj,

2. podatke o vrsti prirodne nepogode,

3. podatke o trajanju prirodne nepogode,

4. podatke o području zahvaćenom prirodnom nepogodom,

5. podatke o vrsti, opisu te vrijednosti oštećene imovine,

6. podatke o ukupnom iznosu prijavljene štete iz članaka te

7. podatke i informacije o potrebi žurnog djelovanja i dodjeli pomoći za sanaciju i djelomično uklanjanje posljedica prirodne nepogode.

**Konačna prijava štete u Registar šteta**

Konačnu procjenu štete utvrđuje Povjerenstvo za procjenu šteta od prirodnih nepogoda po izvršenom uvidu u nastalu štetu temeljem prijave oštećenika. Tijekom procjene i utvrđivanja konačne procjene štete od prirodnih nepogoda posebno se utvrđuju:

1. stradanja stanovništva,

2. opseg štete na imovini,

3. opseg štete koja je nastala zbog prekida proizvodnje, prekida rada ili poremećaja u neproizvodnim djelatnostima ili umanjenog prinosa u poljoprivredi, šumarstvu ili ribarstvu,

4. iznos troškova za ublažavanje i djelomično uklanjanje izravnih posljedica prirodnih nepogoda,

5. opseg osiguranja imovine i života kod osiguravatelja te

6. vlastite mogućnosti oštećenika glede uklanjanja posljedica štete.

Konačnu procjenu štete po svakom pojedinom oštećeniku Povjerenstvo za procjenu šteta od prirodnih nepogoda Općine prijavljuje Povjerenstvu za procjenu šteta od prirodnih nepogoda Županije u roku od pedeset dana od dana donošenja Odluke o proglašenju prirodne nepogode putem Registra šteta. Iznimno, ako se šteta na dugotrajnim nasadima utvrdi nakon isteka roka za prijavu konačne procjene, oštećenik ima pravo zatražiti nadopunu prikaza štete najkasnije četiri mjeseca nakon isteka roka za prijavu štete. Povjerenstvo za procjenu šteta od prirodnih nepogoda Županije prijavljene konačne procjene štete dostavlja Državnom povjerenstvu i nadležnim ministarstvima u roku od šezdeset dana od dana donošenja Odluke o proglašenju prirodne nepogode putem Registar šteta. Pri konačnoj procjeni štete procjenjuje se vrijednost imovine prema jedinstvenim cijenama, važećim tržišnim cijenama ili drugim pokazateljima primjenjivim za pojedinu vrstu imovine oštećene zbog prirodne nepogode. Državno povjerenstvo priznaje samo vrijednosni iznos prijavljene štete koja je potvrđena (verificirana) od strane matičnog ministarstva, odnosno znanstvene ili stručne institucije koju odredi Državno povjerenstvo (npr. u slučaju potresa).

**Procjena štete sukladno Pravilniku o registru šteta od prirodnih nepogoda (NN 65/19)**

**Procjena štete na građevine**

Šteta od prirodne nepogode na građevini procjenjuje se u kunama po formuli:

Š = C · A · P · E

gdje je:

C važeća tržišna cijena (samo troškovi građenja) nove građevine po jedinici mjere (m3, m2, m1)

A veličina građevine izražena u m3, m2, m1

P oštećenje građevine kao cjeline koje se izražava brojevima od 0,0 do 1,0 u koracima po 0,10. Za potpuno uništenu građevinu oštećenje je P=1,00.

E koeficijent istrošenosti građevine (Prilog 3)

Veličina građevine (A) određuje se za jedinicu mjere koja je primjerena utvrđenoj cijeni, npr. za neto površinu, za dužni metar, za kubni metar i sl. Kod stambenih i poslovnih zgrada izračunava se bruto površina, kako bi se dobila neto površina koja je rezultat umnoška bruto površine s koeficijentom K (prilog 4).

Oštećenje »P« utvrđuje općinsko odnosno gradsko povjerenstvo pregledom oštećene građevine. Osim navedenom formulom se šteta može procijeniti i primjenom troškovničke metode, tj. izradom troškovnika radova potrebnih za dovođenje građevine u stanje prije nepogode.

Za pojedinačnu štetu veću od 200.000 kuna potrebno je dostaviti fotodokumentaciju oštećene građevine

**Procjena štete na opremi**

Šteta na opremi procjenjuje se u kunama po formuli:

Š = C · E · P

gdje je:

C nabavna maloprodajna cijena nove opreme

E koeficijent istrošenosti opreme u vrijeme nastanka prirodne nepogode (Prilog 5).

P oštećenje opreme koje se izražava brojevima od 0,0 do 1,0. Za potpuno uništenu opremu oštećenje je P=1,00.

Pri određivanju nabavne cijene (C) dopušteno je uzeti cijenu najsličnije opreme približno jednakih tehničkih svojstava. Vijek trajanja opreme i koeficijent istrošenosti (E) procjenjuje općinsko povjerenstvo. Oštećenje »P« procjenjuje općinsko povjerenstvo pregledom oštećene opreme. Osim formulom šteta se može procijeniti i primjenom troškovničke metode, tj. izradom troškovnika radova potrebnih za dovođenje opreme u stanje prije nepogode. Istovrsna oprema procjenjuje se navođenjem broja istovrsnih komada.

**Procjena štete na zemljištima**

Šteta se procjenjuje za poljoprivredno, građevinsko i šumsko zemljište, a prirodne nepogode mogu uzrokovati privremeno ili trajno onesposobljavanje zemljišta. Privremeno onesposobljeno odnosno degradirano ili onečišćeno poljoprivredno zemljište je ono zemljište koje se dodatnim ulaganjima može obnoviti za namjenu kojoj je služilo prije nastanka oštećenja. Trajno onesposobljeno poljoprivredno zemljište je ono zemljište kojem je uništen gornji sloj tla sve do geološke podloge ili koje je onečišćeno štetnim tvarima koje se ne mogu poznatim stručnim postupcima odstraniti ili za koje je postupak revitalizacije zemljišta preskup. Za privremeno onesposobljeno poljoprivredno zemljište iznos štete jednak je ukupnim troškovima materijalnih ulaganja i radova potrebnih da se navedeno zemljište dovede u približno prvobitno stanje. Kao dokaz potrebno je osigurati stručnu elaboraciju uz detaljan troškovnik ulaganja i radova. Tako utvrđena šteta ne smije biti veća od štete za trajno uništeno zemljište. Iznos štete za trajno onesposobljeno poljoprivredno zemljište obračunava se na način da se utvrdi kategorija, bonitetna klasa i površina u hektarima, te pomnoži s odgovarajućim važećim tržišnim cijenama uzgajanih kultura u prethodnoj godini. Podjela građevinskog zemljišta u skupine (zone) za koje se koriste različite cijene, mora biti definirana aktom županije prije nastanka prirodne nepogode. Ako takve podjele nema, primjenjuju se važeće tržišne cijene građevinskog zemljišta. Procjena štete na šumskom zemljištu iz ovoga članka vrši se po istome načelu kao i procjena štete na poljoprivrednom zemljištu.

**Procjena štete na šumama**

Za procjenu štete na šumama uzimaju se u obzir samo one šume koje se nalaze na katastarskim česticama na kojima je katastarska kultura šuma. Kod procjene štete od elementarnih nepogoda na šumama najprije treba utvrditi površine pod bjelogoričnom i crnogoričnom šumom po vrstama drveća u hektarima, a zatim drvnu masu razvrstanu na tehničko i ogrjevno drvo oštećenih odnosno uništenih šumskih sastojina. Vrijednost drvne mase obračunava se po cjeniku Hrvatskih šuma d.o.o. za drvnu masu stabala na panju (bez PDV-a) koji je trenutno važeći u vrijeme proglašenja prirodne nepogode (cjenik glavnih šumskih proizvoda). Iznos te štete unosi se u Registar šteta u obrazac »Šteta od prirodne nepogode na oštećenim i uništenim šumama« na način da se utvrđena ukupna vrijednost drvne mase pomnoži s faktorom oštećenja »P« čime se ukupna vrijednost oštećene i uništene drvne mase umanjuje za iskorištenu drvnu masu. Oštećenje »P« utvrđuje se pregledom oštećene šume. Oštećenje se izražava brojevima od 0,0 do 1,0 u koracima po 0,10. Za potpuno uništenu drvnu masu, odnosno kada nema drvne mase za iskorištenje, oštećenje je P=1,00. Štete na novopodignutim šumskim sastojinama za prvi dobni razred do 20 godina starosti utvrđuje se metodom troškova podizanja sastojina po hektaru. Iznos te štete unosi se u Registar šteta u obrazac »Šteta od prirodne nepogode na novopodignutim šumskim sastojinama« na način da se utvrđena vrijednost podizanja sastojina pomnoži s faktorom oštećenja »P« čime se vrijednost podizanja umanjuje za postotak sastojine koji nije oštećen. Vrijednost podizanja sastojine obračunava se po važećem šumsko – odštetnom cjeniku. Oštećenje »P« utvrđuje se pregledom oštećene sastojine. Oštećenje se izražava brojevima od 0,0 do 1,0 u koracima po 0,10. Kad je novopodignuta sastojina u potpunosti uništena, oštećenje je P=1,0.

**Procjena štete u poljoprivredi**

Procjena štete u poljoprivredi obuhvaća procjenu štete nastale na biljnoj proizvodnji uključujući obrtna sredstva u poljoprivredi, i stočarstvu. Štete u poljoprivredi obračunavaju se prema mjestu prijave štete. Štetu u poljoprivredi mogu prijaviti svi poljoprivredni proizvođači upisani u Upisnik poljoprivrednika. Prijava štete od prirodnih nepogoda u poljoprivredi obavezno sadržava MIBPG poljoprivrednog proizvođača te ARKOD oznaku površine za koju se šteta prijavljuje ili broj katastarske čestice.

**Procjena štete na biljnoj proizvodnji**

Procjena štete na biljnoj proizvodnji obuhvaća procjenu štete na višegodišnjim nasadima i obrtnim sredstvima u poljoprivredi uključujući gubitak priroda u kalendarskoj godini u kojoj je proglašena prirodna nepogoda. Procjena štete od prirodne nepogode na biljnoj proizvodnji utvrđuje se umnoškom poljoprivredne površine (ha) pod pojedinom kulturom oštećenom ili uništenom prirodnom nepogodom, postotkom procijenjenog oštećenja i jedinstvenom cijenom kulture.

**Procjena štete na višegodišnjim nasadima**

Šteta na višegodišnjim nasadima odnosi se na uništenje stabala i sadnica voćaka, maslina te trsova vinove loze. Iznos štete na višegodišnjim nasadima obračunava se umnoškom broja uništenih stabala, trsova i/ili sadnica s jedinstvenom cijenom kulture. Šteta od prirodne nepogode na višegodišnjim nasadima prijavljuje se u Registru šteta na obrascu Prijava štete na višegodišnjim nasadima.

**Procjena štete na obrtnim sredstvima u poljoprivredi**

U obrtna sredstva u poljoprivredi ubrajaju se sirovine, reprodukcijski materijal, poluproizvodi i nedovršeni proizvodi, gotovi proizvodi i tekuća poljoprivredna proizvodnja. Šteta u tekućoj poljoprivrednoj proizvodnji iz ovoga članka može nastati na žitaricama, industrijskom bilju, krmnom i ostalom bilju, livadama i pašnjacima te na voću, povrću, grožđu i maslinama. Šteta je jednaka umnošku procijenjenih količina uništenih roba i jedinstvenih cijena. Šteta na obrtnim sredstvima procjenjuje se uvidom na mjestu nastanka štete, a obračunava po vrstama roba. Šteta od prirodne nepogode na obrtnim sredstvima prijavljuje se u Registru šteta na obrascu Prijava štete na obrtnim sredstvima.

**Procjena štete u stočarstvu**

Šteta u stočarstvu procjenjuje se samo na uginulim životinjama. Broj uginule stoke utvrđuje se po vrstama i kategorijama na način da se za svaku kategoriju stoke utvrđuje prosječna jedinična težina žive vage i važeća tržišna cijena po kilogramu žive vage. Šteta je jednaka umnošku broja komada, prosječne jedinične težine i jedinstvene cijene. Pri procjeni štete u pčelarstvu, procjenjuje se ukupan broj uginulih društava, te se primjenom jedinstvenih cijena utvrđuje šteta.

**Procjena štete u ribarstvu i akvakulturi**

Pri procjeni šteta u ribarstvu i akvakulturi procjenjuje se ukupna količina uginule ribe i drugih organizama u akvakulturi, te se primjenom jedinstvenih cijena utvrđuje iznos štete.

**Procjena štete na divljači**

Štete se za uništenu divljač obračunavaju na način da se procijeni broj uginule divljači po vrstama te pomnoži s jedinstvenom cijenom.

## Raspodjela i dodjela sredstava pomoći za ublažavanje i djelomično uklanjanje posljedica prirodnih nepogoda

Državno povjerenstvo pristupa provjeri i obradi podataka o konačnim procjenama šteta na temelju podataka iz Registra šteta i ostale dokumentacije te utvrđuje iznos pomoći za pojedinu vrstu štete i oštećenike tako da određuje postotak isplate novčanih sredstava u odnosu na iznos konačne potvrđene štete na imovini oštećenika. Vlada Republike Hrvatske, na prijedlog Državnog povjerenstva donosi odluku o dodjeli pomoći za ublažavanje i djelomično uklanjanje posljedica prirodnih nepogoda. Žurna pomoć dodjeljuje se u svrhu djelomične sanacije štete od prirodnih nepogoda u tekućoj kalendarskoj godini za pokriće troškova sanacije šteta na javnoj infrastrukturi, troškova nabave opreme za saniranje posljedica prirodne nepogode, za pokriće drugih troškova koji su usmjereni saniranju šteta od prirodne nepogode za koje ne postoje dostatni financijski izvori usmjereni na sprječavanje daljnjih šteta koje mogu ugroziti gospodarsko funkcioniranje i štetno djelovati na život i zdravlje stanovništva te onečišćenje prirodnog okoliša i oštećenicima fizičkim osobama koje nisu poduzetnici, a koji su pretrpjeli štete na imovini, posebice ugroženim skupinama, starijima i bolesnima i ostalima kojima prijeti ugroza zdravlja i života na području zahvaćenom prirodnom nepogodom. Žurna pomoć Vlade Republike Hrvatske donosi se na temelju odluke o dodjeli žurne pomoći, na prijedlog Državnog, županijskog i općinskog/gradskog povjerenstva. Jedinice lokalne i područne (regionalne) samouprave i Grad Zagreb mogu isplatiti žurnu pomoć iz raspoloživih sredstava svojih proračuna. Prijedlog dodjele žurne pomoći predstavničkom tijelu jedinica lokalne i područne (regionalne) samouprave upućuje župan ili gradonačelnik odnosno općinski načelnik.

**Izvješće o utrošku sredstava**

Izvještaj o uklanjanju posljedica prirodne nepogode i utrošku sredstava pomoći Povjerenstvo za procjenu šteta od prirodnih nepogoda Općine podnosi u roku od šezdeset dana od dana primitka pomoći.

# Procjena osiguranja opreme i drugih sredstava za zaštitu i sprječavanje stradanja imovine, gospodarskih funkcija i stradanja stanovništva

Temeljem Zakona o ublažavanju i uklanjanju posljedica prirodnih nepogoda (NN16/19) članka 17, stavak 2., točka 2. podrazumijeva se procjena opreme i drugih sredstava nužnih za sanaciju, djelomično otklanjanje i ublažavanje štete nastale uslijed djelovanja prirodne nepogode. Opremom i sredstvima raspolažu subjekti koji su navedeni kao nositelji mjera za otklanjanje izravnih posljedica prirodnih nepogoda. Gospodarski subjekti koji raspolažu opremom, za izvođenje potrebnih radnji u slučaju sanacije, u okviru svoje redovne djelatnosti odrađuju preventivne mjere za smanjenje šteta pri nastajanju elementarne nepogode. Raspoloživa sredstva i opremu u privatnom vlasništvu koju bi se moglo staviti na raspolaganje u slučaju potrebe teško je procijeniti.

Općina je izradila Procjenu rizika od velikih nesreća kojom su utvrđeni rizici na području same Općine na temelju kojih će se planirati preventivne mjere, educirati stanovništvo itd. Unaprjeđenje sustava civilne zaštite je jasno vidljivo na samom području Općine, preko ulaganja u edukacije, vježbe te opremu. Na temelju Zakona o proračunu (NN 144/21) te članku 65. sredstva proračunske zalihe mogu se koristiti za nepredviđene namjene za koje u Proračunu nisu osigurana sredstva ili za namjene za koje se tijekom godine pokaže da nisu utvrđena dovoljna sredstva jer ih pri planiranju Proračuna nije bilo moguće predvidjeti, za financiranje rashoda nastalih pri otklanjanju prirodnih nepogoda, epidemija, ekoloških nesreća ili izvanrednih događaja i ostalih nepredvidivih nesreća te za druge nepredviđene rashode tijekom godine. Isto tako, člankom 66. istog Zakona utvrđeno je da o korištenju sredstava proračunske zalihe odlučuje Načelnik Općine.

# Ostale mjere koje uključuju suradnju s nadležnim tijelima (županija, ministarstvo, stručnjak za područje prirodnih nepogoda

Elementarnim mjerama kao mjere za sanaciju štete od prirodnih nepogoda utvrđuje se:

a) provedba mjera s ciljem dodjeljivanja pomoći za ublažavanje i djelomično uklanjanje šteta od prirodnih nepogoda

b) provedba mjera s ciljem dodjeljivanja žurne pomoći u svrhu djelomične sanacije šteta od prirodnih nepogoda

Nositelji za provedbu mjera iz ovoga Plana su:

1. Načelnik

2. Općinsko povjerenstvo za procjenu šteta od prirodnih nepogoda

3. Jedinstveni upravni odjel

Navedeni nositelji surađuju i ostvaruju suradnju s nositeljima na višoj razini.

# Zaključak

Analizom sve dokumentacije koje Općina posjeduje, vidljivo je da Općina Velika Ludina ima snage kojima će provesti mjere za ublažavanje i otklanjanje izravnih posljedica prirodne nepogode. Dok će se preventivne radnje provoditi i dalje kontinuirano kako i do sada tokom svake godine.

# Prilozi

**Prilog 1. Mjere, rokovi i nositelji mjera**

|  |  |  |
| --- | --- | --- |
| **MJERA** | **ROK** | **NOSITELJ** |
| **prikupljanje podataka o nastajanju opasnosti** | **u trajanju ekstremnih vremenskih uvjeta** | Povjerenstvo za procjenu šteta od prirodnih nepogoda Općine Jedinstveni upravni odjel Općine Načelnik Općine  |
| **preliminarna procjena štete** | **sedam dana od nastanka nepogode** | Povjerenstvo za procjenu šteta od prirodnih nepogoda Općine |
| **dostava Prvog priopćenja o šteti Državnom i Županijskom povjerenstvu** | **osam dana od nastanka nepogode** | Povjerenstvo za procjenu šteta od prirodnih nepogoda Općine |
| **Dostava Prijedloga o proglašenju prirodne nepogode na području Općine** | **osam dana od nastanka nepogode** | Načelnik Općine |
| **Objava javnog poziva za dostavom obrazaca prijave štete od prirodne nepogode na području Općine**  | **po objavi Odluke o proglašenju prirodne nepogode** | Povjerenstvo za procjenu šteta od prirodnih nepogoda Općine Jedinstveni upravni odjel Općine  |
| **Prikupljanje podataka o šteti na području Općine temeljem obrazaca prijave štete od prirodne nepogode** | **osam dana od dana proglašenja Odluke o proglašenju prirodne nepogode** | Povjerenstvo za procjenu šteta od prirodnih nepogoda Općine  |
| **Prema potrebi, dostava Zahtjeva za produljenjem roka za Prvu prijavu štete u Registar šteta Povjerenstvu za procjenu šteta od prirodnih nepogoda županije** | **osam dana od dana proglašenja Odluke o proglašenju prirodne nepogode** | Povjerenstvo za procjenu šteta od prirodnih nepogoda Općine  |
| **Prva prijava u Registar šteta** | **petnaest, iznimno dvadeset i tri dana od dana proglašenja Odluke o proglašenju prirodne nepogode** | Povjerenstvo za procjenu šteta od prirodnih nepogoda Općine  |
| **Provjera podataka obrazaca prijave štete od prirodne nepogode kod prijavitelja od najmanje 5% zaprimljenih prijava slučajnim odabirom** | **do pedeset dana od dana donošenja Odluke o proglašenju prirodne nepogode** | Povjerenstvo za procjenu šteta od prirodnih nepogoda Općine  |
| **Prijava konačne procjene štete u Registar šteta** | **pedeset dana od dana donošenja Odluke o proglašenju prirodne nepogode (iznimno četiri mjeseca od dana donošenja Odluke o proglašenju prirodne nepogode)** | Povjerenstvo za procjenu šteta od prirodnih nepogoda Općine  |
| **Dostava konačne procjene štete u Registar šteta** | **šezdeset dana od dana donošenja Odluke o proglašenju prirodne nepogode (iznimno četiri mjeseca od dana donošenja Odluke o proglašenju prirodne nepogode)** | Povjerenstvo za procjenu šteta od prirodnih nepogoda Županije |
| **Potvrda konačne procjene štete** | **-** | Državno povjerenstvo za procjenu šteta u suradnji s nadležnim ministarstvima i drugim znanstvenim ili stručnim institucijama |
| **Dostava izvješća o utrošku sredstava za ublažavanje i djelomično uklanjanje posljedica prirodnih nepogoda** | **šezdeset dana primitka sredstava za ublažavanje i djelomično uklanjanje posljedica prirodnih nepogoda** | Povjerenstvo za procjenu šteta od prirodnih nepogoda Općine  |

**Prilog 2. Prijava štete od prirodne nepogode**

OBRAZAC PN

|  |  |
| --- | --- |
| ŽUPANIJA |  |
| GRAD/OPĆINA |  |

|  |  |
| --- | --- |
| VRSTA PRIRODNE NEPOGODE |  |

PRIJAVA ŠTETE OD PRIRODNE NEPOGODE

Prijavljujem štetu od prirodne nepogode u kojoj je oštećena/uništena niže navedena imovina.

|  |  |
| --- | --- |
| Prijavitelj štete |  |
| OIB |  |
| Adresa prijavitelja štete |  |
| Adresa imovine na kojoj je nastala šteta |  |
| Kontakt |  |
| Za štete u poljoprivredi: |
| MIBPG |  |
| Broj ARKOD čestice za koju se prijavljuje šteta/broj katastarske čestice |  |
| Za štete u graditeljstvu | (zaokružiti): |
| Doneseno rješenje o izvedenom stanju: | DA | NE | U postupku |

|  |  |
| --- | --- |
| Prijavljujem štetu na imovini(zaokružiti): | Opis imovine na kojoj je nastala šteta: |
| 1. građevine |  |
| 2. oprema |
| 3. zemljište |
| 4. višegodišnji nasadi |
| 5. šume |
| 6. stoka |
| 7. ribe |
| 8. poljoprivredna proizvodnja – prirod |
| 9. ostala dobra |
| 10. troškovi |
| 11. Ukupni iznos prve procjene štete: | kn |
| Osiguranje imovine od rizika prirodne nepogode za koju se prijavljuje šteta (zaokružiti) | DA | NE |

Mjesto i datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Potpis prijavitelja štete (za pravne osobe: pečat i potpis odgovorne osobe):

**Prilog 3. Koeficijent istrošenosti građevina**

|  |  |
| --- | --- |
| Starost građevine u godinama | Koeficijent istrošenosti |
|  | 50 godina | 100 godina |
| od 0 do 10 | 0,90 | 0,96 |
| od 11 do 20 | 0,78 | 0,90 |
| od 21 do 30 | 0,62 | 0,84 |
| od 31 do 40 | 0,42 | 0,78 |
| od 41 do 50 | 0,20 | 0,70 |
| od 51 do 60 |  | 0,62 |
| od 61 do 70 |  | 0,52 |
| od 71 do 80 |  | 0,42 |
| od 81 do 90 |  | 0,32 |
| od 90 do 100 |  | 0,20 |
| preko 100 |  | 0,20 |

**Prilog 4. Koeficijent za izračun veličine građevine**

|  |  |
| --- | --- |
| Vrsta građevine | Koeficijent |
| Kamene zgrade | 0,65 |
| Starije zidane zgrade | 0,70 |
| Suvremene zidane i armiranobetonske zgrade | 0,80 |
| Zgrade od čelika i drva | 0,85 |
| Pomoćne prostorije (garaže, podrumi, stubišta, ostave, pušnice, ljetne kuhinje i sl.) | 0,50 |

**Prilog 5. Koeficijent istrošenosti opreme**

|  |  |
| --- | --- |
| Vijek trajanja opreme | Koeficijent istrošenosti |
| Nova ili do 1/3 vijeka trajanja | 1 |
| Od 1/3 do 2/3 vijeka trajanja | 0,7 |
| od 2/3 do 1/1 vijeka trajanja | 0,4 |
| veća od vijeka trajanja | 0,3 |

**Prilog 6. Općinsko izvješće o utrošku sredstava pomoći**

|  |
| --- |
| NAZIV OPĆINE: |
| TEMELJEM ODLUKE VLADE REPUBLIKE HRVATSKE\* |
| RBR | IME I PREZIME | OIB | FIZIČKE OSOBE | PRAVNE OSOBE | UKUPNO | Povrat sredstava u državni proračun | Dodjela sredstava iz drugih izvora |
|  | Broj osoba\*\* | Iznos isplaćene pomoći | Broj osoba\*\* | Iznos isplaćene pomoći | Broj osoba\*\* | Iznos isplaćene pomoći |
| 1. |  |  |  |  |  |  |  |  |  |  |
| 2. |  |  |  |  |  |  |  |  |  |  |
| 3. |  |  |  |  |  |  |  |  |  |  |
| 4. |  |  |  |  |  |  |  |  |  |  |
| 5. |  |  |  |  |  |  |  |  |  |  |
| 6. |  |  |  |  |  |  |  |  |  |  |
| 7. |  |  |  |  |  |  |  |  |  |  |
| 8. |  |  |  |  |  |  |  |  |  |  |
| 9. |  |  |  |  |  |  |  |  |  |  |
| 10. |  |  |  |  |  |  |  |  |  |  |
|  | UKUPNO: |  |  |  |  |  |  |  |  |  |
| NAPOMENA\*\*\*: |

\* navesti klasu i urudžbeni broj Odluke Vlade Republike Hrvatske o dodjeli sredstava pomoći

\*\* upisati u koloni »ukupno«

\*\*\* navesti obrazloženje povrata sredstava u državni proračun; navesti druge izvore dodjele sredstava pomoći